بھارتُک ٲییٖن

بھارتُک ٲییٖن، بارتُک ٲییٖن یا ہِنٛدُستانُک ٲییٖن چھُ ہِنٛدُستانُک سارِوٕے کھۄتہٕ بٔڑؠ قونوٗنی دستاویز تہٕ دُنیاہُک سارِوٕے کھۄتہٕ زیوٗٹھ لیٖکھنہٕ آمُت قومی ٲییٖن۔ دستاویز چھُ سُہ فریم ورک وضع کران یُس بنیٲدی سِیٲسی ضابطہٕ، ڈانچہٕ، طریقہٕ کار، اختیارات، تہٕ فرائضن ہنٛز نِشاندہی کران چھُ تہٕ بنیٲدی حقوٗق، ہدایتی اصول، تہٕ شہرین ہنٛد فرائض بیان کران چھُ۔

ہِنٛدُستانٕچہِ ٲییٖن ساز اسمبلی منظوٗر 26 نَوَمبَر 1949 ہس مَنٛز تہٕ گوٚو 26 جَنؤری 1950 ہَس مَنٛز لاگوٗ۔ یہِ بَنیٛوو مُلکُک بُنیٲدی حُکوٗمتی دستاویز، تہٕ ڈومینین آف انڈیا بَنیٛوو جمہوٗرِیہ ہِنٛدُستان۔ ٲیینی خۄدمختاری یقینی بناونہٕ خٲطرٕ، امکؠ بناون والیو کٔر آرٹیکل 395 مَنٛز برطانوی پارلیمنٹٕکؠ گۄڈنِکؠ ایکٹ منسوٗخ۔ ہِندوستان چھُ پَنُن ٲییٖن 26 جَنؤری دۄہ، جمہوٗریہ دۄہ مناونہٕ یِوان۔

ٲییٖن چھُ ہِنٛدُستانس اَکھ خۄدمۄختار ، سوشلسٹ، سیکولر تہٕ جمہوٗرِیٲیی جمہوٗرِیَت قرار دِوان، پنٛنؠن شہرِین انصاف، برابری تہٕ آزٲدی ہُنٛد یقین دِوان تہٕ بٲے چارس زور دِنٕچ کوٗشش کَران۔ 1950 ہُک اصلی ٲییٖن چھُ نیہِ دِلہِ ہٕنٛزِ پارلیمینٹ لائبریری عمارتہِ مَنٛز نائٹروجن سٟتؠ بٔرِتھ أکِس معاملَس مَنٛز محفوٗظ تھاونہٕ آمُت۔

ٲییٖنُک مَقصَد

ہِندوستانُک ٲییٖن چھُ مُلکُک سارِوٕے کھۄتہٕ بوٚڈ قونوٗن تہٕ یہِ چھُ وضاحت کران زِ ہِندوستانَس پؠٹھ کِتھ کٔنؠ چھِ حوٚکوٗمَتھ کرنہٕ یِوان۔ یہِ چھُ ہِنٛدُستانس بطور جمہوٗرِی جمہوٗرِیہ بیان کران تہٕ چھُ برابری، آزٲدی تہٕ مذہبی آزٲدی ہِوین بُنیٲدی حقوقن ہِنٛز ضمانت دِوان ، ییٚلہِ زن شہرِین ہٕنٛدؠ فَرٲیض تہِ فہرِست چھِ دِوان۔ ٲییٖن چھُ حوٚکوٗمَتھ، عدالتَن تہٕ پارلیمنٹٕک کِردار مُقرر کران، مرکٔزی تہٕ رِیاستی حُکوٗمَتن درمیان تعلُقاتن ہٕنٛز وضاحت کران، تہٕ چُناو، ہنگٲمی حالاتن تہٕ ٲیینس مَنٛز تبدیٖلی ہٕنٛدِ قٲیدٕ فراہم کران۔

باقی ہِندوستٲنؠ زَبانن مَنٛز ترجمہٕ

ہِندوستان کِس ٲییٖنُک ترجمہٕ چھُ ہِندوستٲنؠ جمہوٗرِیہ چھُ 22 ہن شیڈول زَبانَن مَنٛز صِرِف کینٛہَن مَنٛز کرنہٕ آمُت۔

ہِندی ترجم

ہِندوستٲنؠ ٲییٖنُک ہِنٛدی ترجمہٕ چھُ خاص طور ہِندی زَبانَن مَنٛز گۄڈنیُک ترجمہٕ۔ 1948 ہس مَنٛز، ٲییٖن ساز اسمبلی بناونہٕ پتہٕ تَقریٖبَن دۄیہِ ؤری پتہٕ، راجندر پرسادَن دِژ رگھو ویرا تہٕ تٔمؠ سٕنٛدِس ٹیمَس ٲییٖنُک انگریزی متن ہِنٛدی مَنٛز ترجمہٕ کرنٕچ ذمہٕ دِنہٕ۔

بَنٛگٲلؠ ترجم

ہندوستان کِس ٲییٖنُک ترجمہٕ آو گۄڈنِچہِ لٹہِ انگریزی پؠٹھٕ بَنٛگٲلؠ زبانہِ مَنٛز کرنہٕ تہٕ 1983 مَنٛز شایع کرنہٕ۔

میتی ترجم

ہِندوستان کِس ٲییٖنُک ترجمہٕ آو گۄڈنِچہِ لٹہِ انٛگریٖزی زَبانہِ پؠٹھٕ میتی زبانہِ (سرکٲرِ طور منی پوٗری زَبان ونان) مَنٛز ترجمہٕ کرنہٕ تہٕ یہِ آو 3 جَنؤری 2019 شایع کرنہٕ۔

اوڈیا ترجم

ہِندوستان کِس ٲییٖنس آو گۄڈنِچہِ لٹہِ انٛگریٖزی زبانہِ پؠٹھ اوڈیا زبانہِ مَنٛز ترجمہٕ کرنہٕ تہٕ 1 اپریل 1981 شایع کرنہٕ۔ 

سنسکرت ترجم

ہِندوستان کِس ٲییٖنس آو گۄڈنِچہِ لٹہِ انٛگریٖزی زَبانہِ پؠٹھ سَنٛسکرِت زَبانہِ مَنٛز ترجمہٕ کرنہٕ تہٕ 1 اپریل 1985 شایع کرنہٕ۔

تٲمِل ترجم

تامِل زبانہِ مَنٛز آو ہندوستانُک ٲییٖنُک 4 ہِم ایڈیشن 2021 مَنٛز شایع کرنہٕ۔

میتھلی ترجم

2010 ہس مَنٛز کوٚر میتھلی ساہتیہ سنٛستھان سیکریٹری بھیروا لال داسن پانَے ہِنٛدُستٲنؠ ٲییٖنُک اَکھ میتھلی ترجمہٕ شایع۔ یِتھیہ کٔنؠ کوٚر 26 نَوَمبَر 2024 دۄہ، ٲییٖن دۄہ کِس موقعس پؠٹھ ہِنٛدُستانٕکؠ صدرن سرکٲرؠ طور ہِندوستٲنؠ ٲییٖنُک میتھلی نسخُک آغاز۔

کٲشُر ترجم

300px

نَوَمبَر 2025 ہَس مَنٛز آو ہِندوستان کِس ٲییٖنَس کٲشِرؠ زَبانہِ مَنٛز ترجمہٕ کرنہٕ۔ سرکٲرؠ ترجمہ اوس ہِندوستٲنؠ سرکار کِس وزارت قانون و انصافس تحت کشمیر یونیورسٹی ہٕندِ اکہِ ٹیٖمہِ تیار کورمُت تہٕ سنٹرل انسٹی ٹیوٹ آف انڈین لینگویجز (سی آئی آئی ایل)، میسور کہِ ذٔریعہٕ کرنہٕ آمُت۔ یہِ پراجیکٹ گوٚو سَتَمبَر 2023 مَنٛز شۆروٗع تہٕ مارٕچ 2025 مَنٛز گوٚو مکمل۔ اَتھ مَنٛز اوس پروفیسر اعجاز محمد شیخن سہکٲری کٔرمٕژ، یِم اہم ترجمہ کار تہٕ مٲہر زباندان سٕندِ حثیتہٕ کٲم کٔر۔ کٲشرِ ترجمہٕ آو ٲیینی دۄہ (27 نَوَمبَر 2025) دروپدی مرموہن نیہِ دِلہِ مَنٛز باقٕے ہِندوستٲنؠ زبانن مَنٛز ترجمہٕ تہِ جٲری کرنہٕ، یِمن مَنٛز ملیالم، مراٹھی، نیپٲلؠ، پنجابی، بوڈو، تیلُگوٗ  تہٕ آسامی شٲمِل چھِ۔ سرکٲرؠ ذرایعو مُطٲبِق چھُ کٲشرِ نسخُک مقصد کٲشِرؠ بولن وٲلؠ شہرین خٲطرٕ ٲییٖنی متنن تام رسٲیی بہتر بناوُن تہٕ یہِ چھُ ہِندوستٲنؠ سرکار کِس قانون ساز محکمہٕ کہِ ذٔریعہٕ دٔستِیاب۔

حَوالہٕ

زٲژ:ہِندوستان